《卜居》
明代·江以达

白水青山此卜居，水光山色澹幽虚。
门前亦种先生柳，地僻能来长者车。
日落儿童随杖履，夜深松月上琴书。
偶因消渴文园是，浪得虚名谷口如。

作者简介：明江西贵溪人，字于顺，号午坡。嘉靖五年进士。授刑部郎中，迁福建佥事、湖广提学副使。廉介方刚，不避权势，为楚藩所构，削籍。论诗专推何景明、李献吉，且谓献吉之文在苏轼、欧阳修之上。有《江午坡集》。